ช่องร้องเรียนใหม่คนกรุง ไลน์ อัศวิน คลายทุกข์ 10 เดือนกว่า 9 พันเรื่อง
กว่า 8 ปีแล้ว ที่สายด่วน กทม. โทร. 1555 เปิดรับเรื่องราวร้องทุกข์จากประชาชนตลอด 24 ชม. โดยล่าสุดปี 2561 (มกราคม–21 ธันวาคม) มีประชาชนร้องเรียนผ่าน สายด่วน 1555 ทั้งหมด 77,047 เรื่อง เพิ่มจากปี 2560 ที่มีประชาชนร้องทุกข์ผ่านสายด่วน กทม. 73,426 เรื่อง,และเพื่อเดินหน้าแก้ไขความเดือดร้อนต่างๆของคนกรุงเทพฯให้ได้รวดเร็วขึ้น ฝ่ายบริหาร กทม.ได้เพิ่มช่องทางการรับเรื่องร้องเรียน อีกช่องทาง คือ ไลน์แอท อัศวิน คลายทุกข์ โดยมีพงษ์จักรินทร์ ถาวรพงษ์ หัวหน้าฝ่ายเทศกิจ เขตบางขุนเทียน เป็นเลขานุการคณะทำงาน,ไลน์@อัศวิน คลายทุกข์ เริ่มเปิดใช้งานตั้งแต่เดือนเมษายน 2560 เป็นการเพิ่มช่องทางการร้องเรียนปัญหาความเดือดร้อนต่างๆของพี่น้องประชาชน ปัจจุบันมีผู้ติดตาม 15,300 ราย ที่ผ่านมาได้รับเรื่องราวร้องเรียนแล้ว 9,834 เรื่อง แก้ไขแล้ว 8,821 เรื่อง อยู่ระหว่างดำเนินการ 1,013 เรื่อง เรื่องร้องเรียนส่วนใหญ่ อาทิ กายภาพถนน เหตุเดือดร้อนรำคาญ เสียง กลิ่น,โดยขั้นตอนการร้องเรียนผ่านไลน์@อัศวิน คลายทุกข์ มีดังนี้,1.เสนอแนะร้องทุกข์ โดยส่งข้อความบรรยายความเดือดร้อน รูปภาพ บุคคล สถานที่ สำนักงานเขตที่รับผิดชอบ ข้อที่ประสงค์ให้แก้ไข ชื่อ-นามสกุล หมายเลขโทรศัพท์เพื่อสอบถามข้อมูล,2.เจ้าหน้าที่แจ้งการรับข้อเสนอแนะหรือเรื่องร้องทุกข์โดยออกหมายเลขการรับเรื่อง เช่น อ xx/60,3.เจ้าหน้าที่อาจสอบถามข้อมูลเพิ่มเติมระหว่างการดำเนินการ,4.เจ้าหน้าที่แจ้งความคืบหน้าให้ทราบทาง Line@อัศวิน คลายทุกข์ เมื่อมีความคืบหน้าในสาระสำคัญ หรือเมื่อดำเนินการแล้วเสร็จ,และ 5.เสนอแนะ ติชม การให้บริการได้ที่ 0–2224–3072,ทั้งนี้ กรณีเกิดเรื่องร้องเรียนซ้ำจะมีทีมงานอัศวิน คลายทุกข์ลงพื้นที่ไปตรวจสอบ พูดคุยกับผู้เดือดร้อน และประสานหน่วยงานแก้ไข,ถามว่ามีปัญหาหรืออุปสรรคการรับเรื่องร้องเรียนผ่านมาไลน์@ อัศวิน คลายทุกข์หรือไม่ พงษ์จักรินทร์กล่าวว่ามีเช่น กฎหมายเกี่ยวกับการควบคุมอาคาร ต้องใช้เวลาดำเนินการพอสมควร กรณีนี้อาจไม่ทันใจผู้ร้อง หรือกรณีข้อร้องเรียนที่เป็นอำนาจของหน่วยงานอื่นที่ไม่ใช่ กทม.โดยตรง แต่ทีมงานไม่ได้ปฏิเสธ ยินดีรับฟัง และรับเรื่องเพื่อประสานหน่วยงานที่เกี่ยวข้องช่วยแก้ไขปัญหา หรือแจ้งเบอร์เพื่อให้ประชาชนติดต่อหน่วยงานนั้นๆ,ถามว่าเคยได้รับเรื่องร้องเรียนที่แปลกๆบ้างหรือไม่ พงษ์จักรินทร์ บอกว่า มีเรื่องที่คิดว่าน่ารักหรือแปลกดี แต่เราพยายามพูดคุย ทำความเข้าใจ เช่น ร้องเรียนแม่ครัวโรงเรียนทำอาหารไม่อร่อย ทั้งนี้ อาหารที่ปรุง เด็ก 20 คนอาจบอกอร่อย แต่อาจมีคนเดียวที่บอกไม่อร่อยก็เป็นไปได้ เรื่องแบบนี้พยายามทำความเข้าใจ และแนะนำแม่ครัวเรื่องรสชาติอาหาร หรือร้องเรียนรถเมล์ขับเร็วให้ กทม.ไปกวดขัน ซึ่งเรื่องนี้ได้ประสาน ขสมก.ช่วยแก้ไขปัญหา,ทั้งนี้ ทีมงานได้สรุปการทำงานรายงาน พล.ต.อ.อัศวิน ขวัญเมือง ผู้ว่าฯ กทม. ทุกสัปดาห์.
ไลน์@อัศวิน คลายทุกข์ เริ่มเปิดใช้งานตั้งแต่เดือนเมษายน 2560 เป็นการเพิ่มช่องทางการร้องเรียนปัญหาความเดือดร้อนต่างๆของพี่น้องประชาชน ปัจจุบันมีผู้ติดตาม 15,300 ราย ที่ผ่านมาได้รับเรื่อง
ไลน์@อัศวิน คลายทุกข์,รับเรื่องร้องเรียน,อัศวิน ขวัญเมือง,พงษ์จักรินทร์ ถาวรพงษ์,ผู้ว่าฯ กทม.,ข่าวทั่วไป